ועדת החוקה, חוק ומשפט, כנסת 16, פרוטוקול מספר 396, 2005-02-01 09:00

מיכאל איתן: אני מבקש לפתוח את ישיבת ועדת החוקה, חוק ומשפט.

מיכאל איתן: אני מתחיל עם הצעת החוק הראשונה.

מיכאל איתן: על-פי חוק מימון מפלגות היום, הסיעות חייבות לדווח על הוצאות הבחירות שלהן בתום מערכת בחירות.

מיכאל איתן: החוק קובע שהדיווח ייעשה בתוך עשרה שבועות מהיום שבו הסתיים החודש שבו פורסמו תוצאות הבחירות.

מיכאל איתן: כלומר, שוטף פלוס עשרה שבועות, עד גמר החודש ועוד עשרה שבועות.

מיכאל איתן: כתוצאה מזה יש שנים שבהן יוצא כמעט חודש מלא – אם פרסום תוצאות הבחירות היה ב-1, ב-2, ב-3, ב-4 בחודש, יש להם עד סוף החודש ועוד עשרה שבועות, ויש מערכות בחירות שבהן תוצאות הבחירות מתפרסמות ב-28, או ב-27, אז יש להם רק יומיים או שלושה ועוד עשרה שבועות.

מיכאל איתן: חבר הכנסת גפני לא היה יכול לישון בלילות בשקט, והוא אמר שזה כל כך לא הוגן, כל כך לא צודק, שפעם זה יהיה עשרה שבועות פלוס חודש, ופעם עשרה שבועות פלוס יומיים או שלושה.

מיכאל איתן: הוא מציע הצעה פשוטה, שיהיה כתוב: 12 שבועות, שזה באמצע, מיום פרסום תוצאות הבחירות.

מיכאל איתן: רצינו להצביע אתמול, אבל לא היה לי כאן קוורום.

מיכאל איתן: אני מבקש לקיים את ההצבעה עכשיו.

מיכאל איתן: מי בעד אישור הצעת החוק?

מיכאל איתן: הצבעה בעד - פה אחד אושר להעביר את הצעת חוק מימון מפלגות (תיקון – מועדי מסירת חשבונות ודוחות), התשס"ה-2005, לקריאה ראשונה במליאה.

מיכאל איתן: הצעת החוק אושרה פה אחד.

מיכאל איתן: 2.

מיכאל איתן: הצעת חוק החברות הממשלתיות (תיקון - ייצוג הולם לעולים חדשים), התשס"ד-2004, של חבר הכנסת בנימין אלון וקבוצת חברי כנסת (פ/2624)

מיכאל איתן: נעבור להצבעה השנייה, על הצעת חוק החברות הממשלתיות.

מיכאל איתן: חבר הכנסת בני אלון מציע לתת העדפה מתקנת לדירקטורים.

מיכאל איתן: הוא מציע שינוי במינוי הדירקטורים, על-ידי מתן העדפה מתקנת לעולים חדשים.

מיכאל איתן: לא נחזור על הדיון.

בנימין אלון: בשינויים שהתחייבתי.

מיכאל איתן: קראנו אתמול.

משה בוטון: במקום 25 יש 15.

משה בוטון: הנוסח יהיה: עולה חדש מי שטרם מלאו לו 15 שנים לעלותו ארצה.

מיכאל איתן: כך סיכמנו אתמול.

מיכאל איתן: מי בעד בעברת החוק?

מיכאל איתן: מי נגד?

מיכאל איתן: מי נמנע?

מיכאל איתן: הצבעה בעד – רוב נגד – אחד נמנע – אחד אושר להעביר את הצעת חוק החברות הממשלתיות (תיקון - ייצוג הולם לעולים חדשים), התשס"ד-2004 לקריאה ראשונה במליאה.

דורית ואג: בעד שלושה, נגד אחד, אחד נמנע.

מיכאל איתן: החוק אושר לקריאה ראשונה.

מיכאל איתן: תודה רבה.